กระทรวงวัฒนธรรม ปล่อยขบวนรถ เขิญชวนประชาชนไหว้พระ 10 วัด
กระทรวงวัฒนธรรม ปล่อยขบวนรถ เขิญชวนประชาชนไหว้พระ 10 วัด สืบสิริสวัสดิ์ 10 รัชกาล เสริมสิริมงคลรับปีใหม่นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดงานและปล่อยขบวนรถไหว้พระ 10 วัด สืบสิริสวัสดิ์ 10 รัชกาล เนื่องในเทศกาลปีใหม่ เพื่อให้ประชาชนร่วมเดินทางไปไหว้พระ 10 วัด เพื่อความเป็นสิริมงคล ทำบุญกุศลส่งท้ายปีเก่าต้อนรับปีใหม่ และเพื่อส่งเสริมให้ประชาชนเกิดสำนึกในพระมหากรุณาที่คุณแสดงออกถึงความกตัญญูกตเวทิตาธรรม ต่อบุรพมหากษัตริย์แห่งบรมราชจักรีวงศ์ ที่ส่งเป็นพุทธศาสนิกชนและอัครศาสนูปถัมภก อีกทั้งยังเป็นการส่งเสริมการท่องเที่ยวในรูปแบบเชิงธรรมะ และชมความงดงามของสถาปัตกรรมไทยภายในวัด ที่มีความงดงามสำหรับวัดทั้ง 10 แห่ง ประกอบด้วย วัดพระเชตุพนวิมลมังครารามราชวรมหาวิหาร วัดอรุณราชวรารามวรมหาวิหาร วัดราชโอรสาราม วัดราชประดิษฐสถิตมหาสีมาราม วัดเบญจมบพิตรดุสิตวนาราม วัดบวรนิเวศวิหาร วัดราชบพิธสถิจมหาสีมาราม วัดสุทัศนเทพวรารามวรมหาวิหาร วัดพระราม9 กาญจนาภิเษก และวัดวชิรธรรมสาธิตกิจกรรมดังกล่าวจัดระหว่างวันที่ 28 ธันวาคม 2562 ถึงวันที่ 1 มกราคม 2563 โดยประชาชนที่สนใจสามารถเดินทางโดยรถขนส่งมวลชนกรุงเทพ หรือ ขสมก ที่ให้บริการรถโดยสารอากาศ จำนวน 12 คัน ตั้งแต่เวลา 08.30 น.- 16.30 น. โดยไม่เสียค่าใช้จ่าย และสามารถขึ้นรถโดยสารได้ที่สนามหลวงรวมถึงวัดที่ร่วมกิจกรรมรัฐมนตรีว่าการกระทรวงวัฒนธรรม เชิญชวนประชาชนร่วมสวดมนต์ข้ามปี วันที่ 31 ธันวาคมนี้ ที่ท้องสนามหลวงและวัดทั่วประเทศ กว่า 40,000 แห่ง โดยในส่วนของ กทม.มีรถโดยสารสาธารณะบริการรับ-ส่ง ตามจุดต่างๆ และรถไฟฟ้า BTS /รถใต้ดิน MRT จะเปิดให้บริการถึงเวลา 02.00 น.ของวันที่ 1 มกราคม 2563